Diari Oficial de la Generalitat Valenciana


Sumari del DOGV 9943, del 24-09-2024 (2024/9172)

RESOLUCIÓ de 25 de juliol de 2024, de la Direcció General d’Urbanisme, Paisatge i Avaluació Ambiental, per la qual s’ordena la publicació de l’informe ambiental i territorial estratègic Pla parcial de millora sector 16 Gargasindi I Pla general de Calp. Expedient 052/9761-NMJ.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9172

CVE
:   RRQI-G-4653-6703

Data del document
:   25-07-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

D’acord amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, el qual establix la publicació, en el *Diari Oficial de la Generalitat Valenciana*, de l’informe ambiental i territorial estratègic,

RESOLC

Publicar en el *Diari Oficial de la Generalitat Valenciana*  l’informe ambiental i territorial estratègic corresponent a l’expedient 052/7796-EBD Calp (Alacant).

«Informe ambiental i territorial estratègic

Tràmit: Pla parcial de millora sector 16 «Gargasindi I» Pla general de Calp

Promotor: Ajuntament de Calp

Autoritat substantiva: Comissió Territorial d’Urbanisme d’Alacant

Localització: terme municipal de Calp

Expedient: 052 - 2021 - EAE

La Comissió d’Avaluació Ambiental, en la sessió del 19 de maig de 2022, va adoptar l’acord següent:

En data 9 de juliol de 2021 ha tingut entrada en el Servei d’Avaluació Ambiental Estratègica, a través del Servei Territorial d’Urbanisme d’Alacant, sol·licitud d’inici de l’avaluació ambiental i territorial estratègica del Pla parcial de millora sector 16 «Gargasindi I» Pla general de Calp.

A) Documentació presentada

Els documents que comprén el pla parcial presentat són:

Ofici subscrit pel tinent d’alcalde de l’Ajuntament de Calp mitjançant el qual es formula sol·licitud d’inici del procediment d’avaluació ambiental i territorial estratègica.

Esborrany del pla parcial / Fitxes de planejament i gestió del pla parcial.

Document inicial estratègic.

Certificat de l’Ajuntament de 14 de març de 2005 d’aprovació provisional del programa d’actuació integrada formulada per la mercantil Ifach Mar, SL, per al sector núm. 16 de sòl urbanitzable denominat Gargasindi.

B) Planejament vigent

L’informe del Servei Territorial d’Urbanisme d’Alacant de 8.07.2021 indica que el planejament general vigent en el municipi és el pla general l’homologació global a l’LRAU del qual va ser aprovada definitivament per acord de la Comissió Territorial d’Urbanisme de 28 de juliol de 1998.

El sector 16 «Gargasindi I» és un sector de sòl urbanitzable no ordenat del pla general, amb una superfície de 58.480 m², ús global residencial i índex d’edificabilitat bruta de 0,25 m²t/m²s.

El sector està situat al nord-est del nucli urbà de Calp. En els plans corresponents ve reflectida la situació i delimitació del sector.

Quant a la seua delimitació:

– Limita amb els costats nord i est amb el barranc Pou Roig (domini públic gestionat per la Confederació Hidrogràfica del Xúquer);

–  al sud limita amb el sector Gargasindi II (sòl urbanitzable), i

– en el costat oest limita amb el camí de la Soliva.

Àrea afectada pel pla parcial

![](https://dogv.gva.es/publicaciones/imagesSF/2024/9/10/1207417/20_1726740368122_4017309762708737064_imagen.png)

C) Descripció, objecte i justificació

Es tracta d’un sòl urbanitzable, l’ordenació detallada del qual la realitza un pla parcial de desenvolupament del general, ordenació que ha de complir les determinacions legals aplicable i les condicions que, a este efecte, fixa el PGOU de Calp.

La superfície del sector és de 58.480 m², corresponent a una única finca propietat de la mercantil promotora de l’actuació, «IFACH MAR, SL».

La superfície assignada en la fitxa núm. 16 de planejament i gestió és de 58.480 m², coincident amb l’obtinguda en l’alçament topogràfic.

L’ús exclusiu del sòl dins l’àmbit és l’agrícola, amb cultiu d’ametlers i vinyes (secà), encara que actualment abandonat. El terreny és de tipus argilenc. No hi ha cap edificació, els únics elements ressenyables, al marge dels cultius, són els murs de contenció dels abancalaments de la finca.

El terreny presenta un relleu quasi pla, amb escàs pendent en sentit nord-sud. Les cotes d’altitud varien entre la de 32 m sobre el nivell del mar, localitzada en el costat nord de l’actuació, i la de 20 m, situada en el costat sud. En els plànols que s’acompanyen s’aprecien les característiques orogràfiques de l’àrea d’actuació i el seu entorn.

L’àmbit territorial del pla parcial s’estén a tota la superfície del SECTOR GARGASINDI I, completa, i constituïx una unitat funcional que configura el mateix PGOU.

El pla parcial de millora té dos objectes:

– La redelimitació de l’àmbit reajustant els límits del sector en el límit sud amb el sector 17 «Gargasindi II» a causa de les característiques topogràfiques del terreny.

– D’altra banda, la proposta modifica l’ús tipològic global del sector 16 que és actualment «residencial aïllada» pel de «residencial agrupada».

Es mantenen l’ús global residencial, la densitat de vivendes, l’índex d’edificabilitat bruta i l’aprofitament tipus establits pel pla general.

S’establix l’ordenació detallada de l’àmbit i es reserva una superfície de 2.929 m² destinada a equipament, de 2.345 m² destinada a zona verda i d’11.120 m² destinada a xarxa viària; totes estes de la xarxa secundària.

Es preveu l’execució de 117 vivendes.

El pla parcial es regix formalment i substancialment per la Llei 6/1994, reguladora de l’activitat urbanística (LRAU), a la vista dels antecedents indicats en este informe i d’acord amb el que establix la disposició transitòria primera de la LOTUP.

D’altra banda, l’article 15 de la Llei del sòl aprovada pel Reial decret legislatiu 2/2008, de 20 de juny, pel qual s’aprova el text refós de la Llei de sòl establix que els instruments d’ordenació territorial i urbanística estan sotmesos a avaluació ambiental de conformitat amb el que preveu la legislació d’avaluació dels efectes de determinats plans i programes en el medi ambient.

A la vista del contingut de l’expedient, i després de l’anàlisi de les actuacions produïdes fins a la data, resulta que este no ha sigut sotmés a avaluació ambiental.

Per això, i com que la legislació vigent en matèria d’avaluació ambiental la constituïxen la LOTUP i la Llei 21/2013, de 9 de desembre, d’avaluació ambiental, l’Ajuntament ha instat l’inici de l’avaluació ambiental i territorial estratègica a l’empara del que establix l’article 50 de la LOTUP.

Les alternatives previstes estarien en funció del grau del compliment del pla general d’ordenació urbana:

0. No gestionar el sòl.

1. Desenrotllar el pla general d’ordenació urbana.

2. Modificar l’ordenació no estructural que establix el pla general, i esta alternativa és la proposta pel promotor.

Els motius principals pels quals s’ha optat per l’alternativa 2 d’ordenació modificada es concreten a continuació:

– L’adequació dels usos a la realitat de l’entorn del sector, definint concretament els usos i intensitat d’estos en l’ordenació.

Obeïx a la necessitat d’ampliar les fórmules edificatòries, s’introduïx una nova tipologia de les previstes en el PGOU, l’edificació oberta en blocs (BQ), per a possibilitar una adaptació al mercat immobiliari, sense que això incidisca en l’entorn immediat del sector, tenint en compte que es manté l’ús global (residencial) i la densitat màxima de vivendes (20 viv./H), i conserven, en conseqüència, plena validesa les previsions referents a la xarxa primària o estructural de dotacions.

A més, s’ajusta a les directrius definitòries de l’estratègia d’evolució urbana i ocupació del territori, en la mesura que l’apartat VII.2 del pla general (directrius per a tindre en compte pels diferents sectors) al·ludix expressament a l’equiparació amb el sòl urbà consolidat.

– Ordenació del sector de manera gradual pel que fa a la disposició dels usos, cosa que genera una adequada transició urbana entre l’ús residencial aïllat i el residencial agrupat o en bloc.

Com que la proposta modifica l’ordenació estructural establida en el pla general, la competència per a l’aprovació definitiva correspon a la conselleria competent en urbanisme.

D) Document inicial estratègic

El promotor presenta un document que porta per títol document inicial estratègic datat el maig de 2021.

Després de vore el contingut, s’ajusta al dels articles 52.1 i 52.2 (LOTUP), per la qual cosa es considera suficient per a emetre este pronunciament ambiental juntament amb el contingut del pla especial.

El promotor considera (pàgina 28/35 DIE) que resulta aplicable el procediment simplificat d’avaluació ambiental i territorial estratègica, en conformitat al supòsit c de l’article 46.1 de la LOTUP, per tractar-se d’un pla parcial, que regula només aspectes que corresponen a l’ordenació detallada i que no establix ni modifica l’ordenació estructural.

Després de fer una exposició del diagnòstic ambiental i territorial, conclou sobre els possibles efectes sobre el medi ambient i els elements estratègics del territori assenyalant l’alternativa 2 presentada i a la qual ens hem referit en l’apartat anterior com la més adequada i que no tindrà efectes negatius que puguen considerar-se importants en el medi ambient i en el territori. Tampoc es pot considerar que tindrà una incidència sobre el canvi climàtic.

Així mateix, a fi de reduir o corregir els possibles impactes negatius que puga generar l’actuació, es proposen una sèrie de mesures preventives i correctores que permetran una adequació del projecte al medi ambient. Estes mesures preventives o correctores són les següents: (pàgines 29 i 30/35 DIE).

El projecte d’urbanització en la fase de disseny, per a previndre, reduir i, en la mesura que siga possible, compensar qualsevol efecte negatiu important en el medi ambient i en el territori estarà constituït per la documentació següent:

1. Una planificació de restauració ambiental i paisatgística de la zona d’actuació

2. El projecte d’urbanització contindrà, així mateix, les mesures de prevenció mediambientals, segons el que preveu la legislació ambiental, i tota la documentació que estiga prevista en altres normes de caràcter legal reglamentari o exigida per la legislació sectorial aplicable.

3. Com a documentació annexa a la memòria del projecte d’urbanització, s’aportaran les certificacions tècniques dels organismes competents.

Finalment, s’indica que per al seguiment ambiental del pla es proposa el control per part de l’administració competent, en este cas municipal, del compliment de totes les prescripcions contingudes en el pla parcial, igual que hauran de complir-se les indicacions donades en l’apartat anterior i en concret les derivades de l’execució de les obres.

E) Consultes fetes

Després de notificar l’obertura de l’expedient a l’ajuntament promotor, i d’acord amb l’article 53 del TRLOTUP, l’òrgan ambiental ha sotmés a consulta la documentació aportada a les administracions afectades següents:

|  |  |  |
| --- | --- | --- |
| *Consulta* | *Informe* | *Administració pública consultada* |
| - | 08.07.2021 | Servei Territorial d’Urbanisme d’Alacant |
| 05.11.2021 | 16.05.22  09.05.22  13.05.22 | DG Política Territorial i Paisatge:  - Planificació territorial  - Servei d’Infraestructura Verda i Paisatge  - Gestió territorial PATRICOVA |
| 28.01.2021 | 03.02.2022 | DG Obres Públiques, Transport i Mobilitat Sostenible  Servei de Mobilitat Urbana |
| 05.11.2021 | 24.11.2021 | Ser. Ordenació i Gestió Forestal. Vies Pecuàries (Servei Territorial d’Alacant) |
| 05.11.2021 | 23.11.2021 | Ser. Vida Silvestre i Xarxa Natura 2000 |
| 12.11.2021 | 22.03.2022 | Confederació Hidrogràfica del Xúquer |
| 05.11.2021 |  | Entitat Pública de Sanejament d’Aigües Residuals (EPSAR) |

  

Nota: els informes rebuts es poden consultar en la pàgina web

<https://mediambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica>  una vegada s’emeta este IATE.

F) Identificació dels possibles efectes sobre el medi ambient

De les consultes efectuades a les administracions públiques afectades a les quals es referix el TRLOTUP, n’indiquem els aspectes següents.

• Urbanisme

El 8 de juliol de 2021 el Servei Territorial d’Urbanisme d’Alacant emet informe en el qual, des del punt de vista de les competències del Servei Territorial d’Urbanisme, considera que haurà de complir el que establix l’article 33 de la LOTUP relatiu a la reserva d’edificabilitat residencial per a la promoció de vivendes sotmeses a algun règim de protecció pública.

Com que la proposta modifica l’ordenació estructural establida en el pla general, la competència per a l’aprovació definitiva correspon a la conselleria competent en urbanisme.

L’òrgan ambiental és l’autonòmic en implicar la modificació de l’ordenació estructural del sòl urbanitzable.

• Sòl forestal / vies pecuàries

L’informe de 24.11.2021 del Servei Territorial de Medi Ambient d’Alacant indica que:

El sector limita amb terreny forestal.

No hi ha afeccions a vies pecuàries, ni muntanyes d’utilitat pública, conveniades o consorciades.

La totalitat de la superfície està inclosa en vedat de caça A-10703.

El municipi de Calp disposa d’un pla local de prevenció d’incendis forestals.

Conclou com a condicionant que, com que el sector limita amb terreny forestal, s’haurà d’atendre el que disposa l’annex XI de la LOTUP, en matèria de prevenció d’incendis forestals.

• Servei de Vida Silvestre i Xarxa Natura 2000

El 23.11.2021, el Servei de Vida Silvestre i Xarxa Natura 2000 comunica que no té res a informar.

• Infraestructura Verda i Paisatge

L’informe d’este servici formula requeriment específic que és incorporat al final d’esta proposta d’acord.

• Servei de Planificació Territorial - ETCV

L’informe firmat el 16.05.2022 indica que l’esborrany presentat no supera els límits de creixement de sòl establits en l’ETCV per a sòls residencials ni d’activitats econòmiques, de manera que és acceptable a escala quantitativa l’esborrany proposat.

Donada la proximitat de l’àmbit al barranc de Septa, s’haurà de tindre en compte la Directriu 44.3 de l’ETCV que determina que no han de construir-se edificacions a menys de 20 metres de la ribera dels llits, i es podrà elevar eixa franja fins als 50 metres en sòls urbanitzables i no urbanitzables. Seguint la Directriu 79.1.o de l’ETCV, hauran de desenrotllar-se itineraris per als vianants i carrils bici per a comunicar els nuclis urbans entre si i estos amb altres implantacions en el territori.

Emet informe favorable en matèria d’ordenació del territori, sobre l’esborrany de Pla parcial de millora del sector 16 «Gargasindi I» del Pla general de Calp (Alacant), i s’han hagut d’observar les consideracions realitzades en el present informe en relació amb la compatibilitat amb el Decret 1/2011, de 13 de gener, del Consell, pel qual s’aprova l’Estratègia territorial de la Comunitat Valenciana.

• PATRICOVA

L’informe del Servei de Gestió Territorial de 13.05.22 conclou que el pla parcial es troba afectat parcialment per risc d’inundació, i resulta compatible condicionat a l’ompliment de les consideracions finals exposades en este informe i relacionades amb la normativa PATRICOVA.

• Confederació Hidrogràfica del Xúquer

L’informe de número de referència 2021-AM-0632, firmat el 17.03.2022, de la Comissaria d’Aigües del Xúquer, analitza i es pronuncia sobre els aspectes següents:

– Afecció del planejament al domini públic hidràulic.

– Incidència en el règim de corrents.

– Disponibilitat de recursos hídrics.

S’han de considerar les afeccions exposades per la Comissaria d’Aigües del Xúquer, referides als aspectes següents:

– L’afecció al domini públic hidràulic o a les seues zones de servitud i policia.

– El sanejament i depuració de les aigües.

– El trànsit o flux de les aigües pluvials.

– La inundabilitat de l’àmbit d’actuació.

– L’afecció al règim de corrents.

– La disponibilitat de recursos hídrics en funció de la previsió de l’increment, si és el cas, de la demanda.

En particular, este organisme indica:

– Prèviament a l’inici dels treballs d’explotació en zona de policia de llit públic, s’haurà de disposar de l’autorització d’este organisme.

– Prèviament a l’aprovació de l’instrument de planejament haurà de justificar-se el sistema de tractament de les aigües residuals per a cada una de les aglomeracions urbanes del municipi.

– Les noves urbanitzacions, els polígons industrials i els desenvolupaments urbanístics en general hauran d’introduir sistemes de drenatge sostenible, com ara superfícies i acabats permeables, de manera que l’eventual increment del risc d’inundació es mitigue.

– En cas que es pretenga realitzar abocament d’aigües pluvials al domini públic hidràulic, prèviament s’haurà de comptar amb l’autorització d’este organisme.

– Segons el sistema nacional de cartografia de zones inundables, la zona a on se situa l’actuació es troba afectada lleument per la zona de flux preferent del barranc Pou Roig, per la qual cosa, d’acord amb el que disposa l’article 9 del Reglament del domini públic hidràulic, en la zona de flux preferent dels llits no poden autoritzar-se activitats vulnerables davant de les avingudes ni activitats que suposen una reducció significativa de la capacitat de desguàs de la citada zona de flux preferent.

– Analitzades les afeccions per inundabilitat, s’haurà de complir el que s’establix en els articles 9, 9 bis, 9 ter i 9 quater, respecte a les zones afectades per la zona de flux preferent, i el que s’establix en els articles 14 i 14 bis, respecte a les zones afectades per zona inundable associada a 500 anys de període de retorn, del Reglament del domini públic hidràulic.

– Com que en la documentació presentada no s’establix el volum de l’increment de demanda generat per l’actuació a l’efecte de l’emissió de l’informe de l’article 25.4 del text refós de la Llei d’aigües, prèviament a l’aprovació de l’instrument de planejament que desenrotlle l’actuació proposada, s’haurà de justificar este increment i acreditar la disponibilitat de recursos hídrics per a atendre esta demanda; per a fer-ho, es presentarà un estudi de demandes de tots els usos previstos amb el contingut determinat per la Confederació Hidrogràfica del Xúquer.

G) Consideracions jurídiques

L’avaluació ambiental estratègica és l’instrument de prevenció que establix la Directiva 2001/42/CE, del Parlament Europeu i del Consell, de 27 de juny, per a integrar els aspectes ambientals en la presa de decisions de plans i programes públics. Esta directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge.

El Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana, establix en l’article 22 que els instruments d’ordenació territorial i urbanística estan sotmesos a avaluació ambiental, d’acord amb el que preveu la legislació d’avaluació ambiental.

H) Valoració ambiental d’acord amb els criteris de l’annex VIII de la LOTUP

Tal com establix l’article 46 del TRLOTUP, l’òrgan ambiental haurà de determinar si un pla o la seua modificació ha de ser objecte d’una avaluació ambiental i territorial si es determina l’existència d’efectes significatius sobre el medi ambient, tenint en compte els criteris que establix en l’annex VIII, si és el cas, amb una consulta prèvia amb les administracions públiques afectades, i amb les consideracions a què es referix l’article 53 del TRLOTUP.

1. Per les característiques dels plans i dels programes:

No afecta el Pla d’acció territorial forestal.

No hi ha afecció a Xarxa Natura 2000 ni a espais naturals protegits.

Tampoc hi ha afeccions a la xarxa de vies pecuàries.

No té cap incidència en el model territorial ja aprovat per trobar-se en sòl urbanitzable ja previst en el planejament vigent.

2. Per les característiques dels efectes i de l’àrea probablement afectada:

Pel que fa a l’afecció a terreny forestal, tot i que no n’hi ha des d’un punt de vista directe, sí que en pot haver-hi per la situació de contigüitat (menys de 500 metres d’este terreny), per la qual cosa, en este sentit, es demana que es considere el que indica l’informe del Servei Territorial de Medi Ambient d’Alacant.

Com indica l’informe del Servei Territorial de Medi Ambient d’Alacant, ja que la superfície es desenvoluparà afectant íntegrament un terreny cinegètic, s’haurà de tramitar a instàncies del titular dels terrenys l’oportú expedient de segregació cinegètica del vedat afectat, i modificar, per tant, la cartografia cinegètica del vedat de caça A-10.401.

L’àrea es troba afectada parcialment per risc d’inundació.

Com s’ha indicat anteriorment, el promotor assenyala una sèrie de mesures de minimització d’impacte sobre el medi ambient, aspectes que s’han de prendre en consideració, especialment totes aquelles la fi de les quals és la integració paisatgística i la restauració mediambiental derivada del posterior procés d’urbanització.

La proposta té incidència en el paisatge, que se substanciarà en l’estudi d’integració paisatgística.

Després del que s’ha indicat en els apartats anteriors, i de conformitat amb l’article 46.3 de la TRLOTUP, considerem el pla parcial presentat com una modificació menor del planejament urbanístic de Calp, per la qual cosa adoptem la proposta d’acord expressada en l’apartat següent.

I) Proposta d’acord

En relació amb el pla especial proposat, atenent l’anàlisi i la valoració realitzades, consultada la cartografia temàtica de la Conselleria, els antecedents existents i tenint en compte els informes de les administracions públiques afectades, es resol:

Emetre informe ambiental i territorial favorable en el procediment simplificat d’avaluació ambiental i territorial estratègica del Pla parcial de millora sector 16 «Gargasindi I» Pla general de Calp, d’acord amb els criteris de l’annex VIII de la TRLOTUP, per no tindre efectes significatius sobre el medi ambient, de manera que correspon continuar la tramitació segons la seua normativa sectorial, sempre que s’ajuste al que es descriu en la documentació presentada, així com al que s’establix en la legislació vigent i els informes emesos respecte als quals es tindrà en compte les següents consideracions prèviament a la seua consideració definitiva:

1. S’haurà d’elaborar un estudi d’integració paisatgística, que serà informat pel Servei d’Infraestructura Verda i Paisatge, i en el pla parcial s’integraran les determinacions que, si és el cas, s’indiquen.

2. El desenvolupament del pla parcial haurà d’arreplegar el que es preveu en l’informe de 14.11.2021 del Servei Territorial de Medi Ambient pel qual s’indica que l’execució del pla especial prevorà el compliment de les mesures de prevenció d’incendis forestals, en particular, les que s’indiquen en l’annex XI del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, i en el Decret 7/2004, de 23 de gener, del Consell de la Generalitat, pel qual s’aprova el plec general de normes de seguretat en prevenció d’incendis forestals a observar en l’execució d’obres i treballs que s’efectuen en terreny forestal o en els seus voltants.

3. S’atendran les indicacions de l’informe de la Confederació Hidrogràfica del Xúquer (referència 2021-AM-0632) firmat el 17.03.2022, i se sol·licita un nou informe a este organisme.

4. S’atendran les indicacions del Servei Territorial d’Urbanisme d’Alacant de 08.07.2021.

5. S’atendran les indicacions de l’informe de 16.05.2022 del Servei de Planificació Territorial referent al Decret 1/2011, de 13 de gener, del Consell, pel qual s’aprova l’Estratègia territorial de la Comunitat Valenciana, així com donada la proximitat de l’àmbit al barranc de Septa, al que s’establix en l’article 23 en relació amb la gestió de la infraestructura verda davant del risc d’inundació del Decret 201/2015, de 29 d’octubre, del Consell, pel qual s’aprova el Pla d’acció territorial sobre prevenció del risc d’inundació a la Comunitat Valenciana.

6. S’atendran les indicacions de l’informe de 13.05.2022 del Servei de Gestió Territorial (PATRICOVA) segons les determinacions normatives del Pla d’acció territorial de caràcter sectorial sobre prevenció del risc d’inundació a la Comunitat Valenciana i la resta de normativa aplicable i cartografia oficial que s’ha tingut en compte en l’elaboració de l’informe.

Segons establix l’article 51.7 de la LOTUP (llei vigent en el moment de la sol·licitud), l’informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s’ha procedit a l’aprovació del pla en el termini màxim de quatre anys des de la seua publicació. En este cas, el promotor haurà d’iniciar novament el procediment d’avaluació ambiental i territorial estratègica simplificada de la modificació.

Òrgan competent

La Comissió d’Avaluació Ambiental és l’òrgan competent per a emetre l’informe ambiental i territorial estratègic a què es referix l’article 53.2.b del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, d’acord amb el que disposa l’article 3.2 del Decret 230/2015, de 4 de desembre, del Consell, pel qual s’aprova el Reglament de l’òrgan ambiental de la Generalitat als efectes d’avaluació ambiental estratègica (plans i programes).

A la vista de tot això, la Comissió d’Avaluació Ambiental acorda: emetre informe ambiental i territorial estratègic favorable en el procediment simplificat d’avaluació ambiental i territorial estratègica del «Pla parcial de millora sector 16 «Gargasindi I» Pla general de Calp» per considerar que no té efectes significatius en el medi ambient, amb el compliment de les determinacions que s’inclouen en l’informe mencionat.

Notificar als interessats que, contra esta resolució, per no ser un acte definitiu en via administrativa, no és possible interposar cap recurs, fet que no és inconvenient perquè es puguen utilitzar els mitjans de defensa que es consideren pertinents en el seu dret.

Fet que vos notifique perquè en tingueu coneixement i als efectes oportuns.

Fet que se certifica amb anterioritat a l’aprovació de l’acta corresponent i a reserva dels termes precisos que se’n deriven, tal com ho autoritza l’article 18.2 de la Llei 40/2015, d’1 d’octubre, de règim jurídic del sector públic.

  

València, 25 de juliol de 2024

Miguel Angel Ivorra Devesa

Director general d'Urbanisme, Paisatge i Avaluació Ambiental